40 personer skal være fanget i gruve etter tyfonen på Filippinene
Tyfonen som har herjet på Filippinene kan ha tatt opp mot 100 menneskeliv, frykter myndigheter, ifølge nyhetsbyrået DPA. Til nå er 59 personer bekreftet omkomne. Mellom 40 og 50 mennesker antas å ha befunnet seg i en bygning som ble tatt av et jordskred i byen Itogon. I tillegg skal 32 personer har mistet livet på grunn av andre hendelser i byen. Videre fryktes det at 40 personer, flesteparten gullgravere, skal være fanget i en gruve nord i landet, skriver Sky News Breaking på Twitter. Den dødelige tyfonen, som traff Hongkong rundt klokken 12 lokal tid søndag, har allerede forårsaket store oversvømmelser og skader på bygninger. Så mange som 179 trær har falt ned og flere bygninger har fått skader som følger av ekstremværet, skriver Hong Kong Free Press. I tillegg skal totalt 213 personer ha måttet få medisinsk behandling. Over 2.5 millioner mennesker skal også ha måtte evakuere i sør-Kina som følger av tyfonen, skriver AP.Tyfonen er i ferd med å forlate Hongkong og har nå truffet byen Haiyan som ligger lengst sør i provinsen Guangdong. Vinden er fortsatt sterk og vil bli klassifisert som tyfon i kategori 10 i et par timer til, skriver det kinesiske nyhetsbyrået. Klokken 14 norsk tid vurderer nå kinesiske myndighetene å senke den til kategori 8. På Filippinene oppgir myndighetene nå at opp mot 100 personer kan være død, de fleste i jordskred, skriver DPA. Til nå er 49 personer bekreftet døde, deriblant en baby og et barn, ifølge nyhetsbyrået AFP. De fleste skal ha død i den nordlige delen av den nordlige hovedøya Luzon. – Skredene skjedde på samme tid som noen av beboerne returnerte til hjemmene sine etter tyfonen, sier rådgiver Francis Tolentino, som har koordinert redningsarbeidet fra president Rodrigo Dutertes kontor i Manila, ifølge Reuters. Tyfonen har forårsaket store skader på miljø og infrastruktur i landet. Blant annet skal mange ha mistet hjemmene sine og flere bønder ha fått avlingene sine ødelagte i den filippinske provinsen Cayagan, bare en måned før de skulle høstes. For et land som sliter med rismangel fra før av, er dette ekstra alvorlig, da regionen er blant de viktigste jordbruksområdene i landet.På bakken jobber nå redningsmannskapet på spreng med å kartlegge skadene og starte opprydningen. En talsmann for Save the Children, Jerome Balinton forteller til The Guardian om store skader i den nord-østlige delen av Luzon. – Jo mer nord vi reiste, desto mer alvorlig var skadene, spesielt i Cayagan-provinsen. Hus etter hus har blitt utslettet eller svært skadet, med både tak og vegger revet bort. Store trær har blitt revet opp fra bakken og strømlinjer ligger nå strødd utover veiene, som følger av at strømstolper har blitt revet ned av tyfonen.I Hongkong og Kina har myndighetene prøvd å forbedret seg på ekstremværet som nå er i ferd med å forlate Hongkong Flere titalls tusen reisene har fått planene sine avbrutt, etter at Hongkongs internasjonale flyplass har valgt å kansellere bortimot alle flyene sine. Videre har kinesiske myndigheter beordret ca. 6000 båter til å returnere til havn og evakuert tusenvis av oljearbeidere. Tyfonen, som av kinesiske medier blir beskrevet som «kongen av stormer», traff provinsen Guangdong i 12-tiden norsk tid, der myndighetene på forhånd hadde valgt å stenge oljeraffineriene og industrianleggene. I Macau, som er kjent som Kinas svar på Las Vegas, har myndighetene valgt å stenge casinoene og sette militære på «standby» i tilfelle det blir behov for beredskap. Myndighetene i området fikk nemlig sterk kritikk for ikke ha vært godt nok forberedt i fjor, da ni personer mistet livet som føler av tyfonen Hato. Ifølge South China Morning Post, skal 15 personer være rapportert skadet. 1186 mennesker har også måttet evakuere og så mange som 20,000 mennesker har mistet strømmen, om følge av oversvømmelsene.
Opptil hundre kan være omkommet som følger av tyfonen som har herjet på Filippinene, sier ordføreren i Itogon i provinsen Benguet, ifølge DPA. I tillegg fryktes det at 40 personer er fanget i en gruve, som følge av jordskred.